Dogter tydens kapingspoging met baksteen geslaan | Maroela Media
Dogter tydens kapingspoging met baksteen geslaan
Die slagoffers se bakkie. Foto: Crisis Medical
'n 19-jarige vrou is Sondagaand met 'n baksteen voor haar pa aangerand tydens 'n beweerde mislukte kapingspoging in die noorde van Durban.
Volgens Neil Powell, direkteur en woordvoerder van Crisis Medical, het die bakkie waarin die vrou saam met haar pa gery het, vermoedelik onklaar geraak op die N2-snelweg naby die M19-wisselaar.
"Die pa en dogter het glo die bakkie probeer herstel, toe 'n tweede voertuig stilgehou het om 'hulp aan te bied'. Die pa en dogter het die hulp van die hand gewys, waarna die verdagtes hulle van hul persoonlike besittings wou beroof en vermoedelik die bakkie probeer kaap het," het Powell gesê.
Die vrou is tydens die voorval met 'n baksteen aangerand voor die verdagtes gevlug het. "Die dogter het geringe beserings opgedoen. Sy is op die toneel behandel en na 'n nabygeleë hospitaal geneem vir waarneming. Die pa is ongedeerd."
Crisis Medical Durban misdaad
Nuwe borgtogvoorwaardes vir Oscar Pistorius
Oscar Pistorius weer in hof
Ek is baie bly die mense het so lig daarvan afgekom.Dit is die rede waarom ek en my man NOOIT in die donker erens heen ry nie.Ons doen dit net nie.Vriende van ons wou dat ons hulle op Johannesburg Internationale Lughawe ontmoet het met hul terugkeer uit Australie maar toe ons hoor hulle land 5 uur die oggend het ons verskoning gemaak en nie gegaan nie en dit na ons hulle 8 jaar laas gesien!
Baie goeie raad dames… maar dit maak my benoud hoe ons elke dag al hoe meer beperk word om die lewe te geniet.
Kan Maroela se taalkenners bietjie die volgende navors en vir ons verduidelik:
Dit was na bewering 'n kaping
Dit was vermoedelik 'n kaping
Vir my as leek klink dit of "na bewering" iemand se woord in twyfel trek en of "vermoedelik" meer simpatiekgesind is teenoor slagoffers.
Sjoe – dit is baie dapper, slaan n vrou met n baksteen – lafaards
Lafhartig hoe hulle in lede van 3-4 vrouens en ouerige mense aanval. Maar vang hulle, dan sien julle hoe lafhartig benat en bevuil hulle hulself. Doen als in jul vermoe om julself wettig te beveilig.